A Magyar U20-as labdarúgó-válogatott Magyarország 20 éven aluli labdarúgó-válogatottja, melyet a Magyar Labdarúgó-szövetség irányít. Ezen korosztály magyar válogatottja öt alkalommal jutott ki a FIFA (Nemzetközi Labdarúgó-szövetség) által rendezett ifjúsági világbajnokságra, a csoportkörből azonban 2009-ig nem sikerült továbbjutni a magyaroknak. Az Egyiptomban megrendezett világversenyen a magyar csapat minden korábbi teljesítményét felmúlva, bronzérmet szerzett.